2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัท กระเบื้องหลังคาตราเพชร จำกัด (มหาชน) (“บริษัท”) เริ่มดำเนินการตั้งแต่ปี 2528
ภายใต้ชื่อ บริษัท นครหลวงกระเบื้องและท่อ จำกัด แต่เดิมบริษัทเป็นบริษัทในเครือของ บริษัท
ปูนซีเมนต์นครหลวง จำกัด (มหาชน)
การดำเนินงานของบริษัทจึงจำกัดอยู่เพียงการเป็นผู้ผลิตกระเบื้องหลังคาและท่อให้กับบริษัท
ปูนซีเมนต์นครหลวง จำกัด (มหาชน)
ซึ่งเป็นผู้รับผิดชอบการตลาดและการจัดจำหน่ายผลิตภัณฑ์ทั้งหมดของบริษัทผ่านเครือข่ายผู้ค้าส่งของตนเอง

เมื่อบริษัท ปูนซีเมนต์นครหลวง จำกัด (มหาชน) ได้มีการเปลี่ยนแปลงโครงสร้างผู้ถือหุ้นใหม่
ทำให้มีการเปลี่ยนแปลงนโยบายการทำธุรกิจของกลุ่มบริษัท ปูนซีเมนต์นครหลวง จำกัด (มหาชน)
จึงได้ขายหุ้นที่ถืออยู่ในบริษัททั้งหมดในปี 2545 ให้แก่กลุ่ม บริษัท มายเรียด วัสดุ จำกัด
ซึ่งเป็นบริษัทที่จัดตั้งขึ้นในลักษณะโฮลดิ้งคัมปะนี (Holding Company)
เพื่อลงทุนในบริษัทโดยเฉพาะ โดยไม่ได้ประกอบธุรกิจอื่นแต่อย่างใด บริษัท มายเรียด วัสดุ จำกัด
มีกลุ่มนายชัยยุทธ ศรีวิกรม์ กลุ่มนายประกิต ประทีปะเสน และกลุ่มคุณหญิงศศิมา ศรีวิกรม์
เป็นผู้ถือหุ้นใหญ่

นอกจากนี้ บริษัทฯ ยังได้ยกเลิกการผลิตท่อซีเมนต์ใยหินซึ่งเป็นผลิตภัณฑ์หลักเดิมของบริษัท
เนื่องจากผลิตภัณฑ์ดังกล่าวเริ่มไม่เป็นที่ต้องการของตลาด
กระเบื้องหลังคาจึงเป็นผลิตภัณฑ์หลักแต่เพียงอย่างเดียวของบริษัท ดังนั้น ในวันที่ 3 เมษายน 2544
บริษัทจึงได้เปลี่ยนชื่อเป็น บริษัท กระเบื้องหลังคาตราเพชร จำกัด
ซึ่งในปัจจุบันเป็นหนึ่งในผู้ผลิตและจำหน่ายกระเบื้องหลังคารายใหญ่ของประเทศไทย และบริษัทฯ
ได้จดทะเบียนเปลี่ยนแปลงเป็นบริษัทมหาชนจำกัด เมื่อวันที่ 2 ธันวาคม 2547

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงานในช่วง 6
ปีที่ผ่านมา

+-----------+----------------------------------------------------------+
| ปี 2545    |                                                          |
+-----------+----------------------------------------------------------+
| มกราคม –  | -   ขายโรงงานผลิตท่อพีวีซี ทั้งเครื่องจักรและอุปกรณ์และสินทรัพย์ถาวรอื่น  |
| เมษายน    |     ด้วยราคาขายทั้งสิ้น 82.9 ล้านบาท จากมูลค่าทางบัญชีสุทธิ 74.8     |
|           |     ล้านบาท                                               |
+-----------+----------------------------------------------------------+
| มกราคม –  | -   ดำเนินการโครงการพัฒนาระบบบริหารการผลิต (IMPAC)           |
| พฤษภาคม   |     โดยมุ่งเน้นในเรื่องการลดต้นทุนการผลิต                        |
|           |     และการให้พนักงานทุกคนตระหนักถึงการลดต้นทุนการผลิตในทุกขั้นตอน   |
+-----------+----------------------------------------------------------+
| ธันวาคม    | -   บริษัท ปูนซีเมนต์นครหลวง จำกัด (มหาชน)                     |
|           |     ได้ขายหุ้นทั้งหมดในบริษัทให้แก่ บริษัท มายเรียด วัสดุ จำกัด         |
|           |     และผู้ถือหุ้นรายย่อยอีก 6 ราย                               |
+-----------+----------------------------------------------------------+
| ปี 2546    |                                                          |
+-----------+----------------------------------------------------------+
| พฤษภาคม   | -   ขายเครื่องจักรและอุปกรณ์ผลิตท่อซีเมนต์ใยหินด้วยราคาขาย 10.3     |
|           |     ล้านบาท โดยขายให้บริษัท สยามนวธาร จำกัด                   |
|           |     ซึ่ง                                                   |
|           | เป็นการขายตามสภาพเครื่องจักรเนื่องจากเครื่องจักรไม่ได้ใช้งานมานานแล้ว |
+-----------+----------------------------------------------------------+
| ตุลาคม     | -   ได้รับการรับรองคุณภาพระบบ ISO 9001:2000 จาก SGS          |
|           |     ซึ่งเพิ่มขึ้นจากเดิมที่ได้รับมาตรฐานอุตสาหกรรม (มอก.)            |
|           |     จากสำนักงานมาตรฐานอุตสาหกรรม กระทรวงอุตสาหกรรม (ตั้งแต่ปี   |
|           |     2531)                                                |
+-----------+----------------------------------------------------------+
| ปี 2547    |                                                          |
+-----------+----------------------------------------------------------+
| พฤษภาคม   | -   ออกผลิตภัณฑ์ใหม่ ได้แก่ กระเบื้องคอนกรีตแผ่นเรียบ ภายใต้ชื่อ       |
|           |     อาดามัส (ADAMAS)                                      |
+-----------+----------------------------------------------------------+
| สิงหาคม    | -   ที่ประชุมวิสามัญผู้ถือหุ้นครั้งที่ 2/2547 เมื่อวันที่ 24 สิงหาคม 2547    |
|           |     มีมติให้บริษัทแปรสภาพเป็นบริษัทมหาชน                         |
|           |     และลดมูลค่าที่ตราไว้ของหุ้นสามัญจาก 100 บาท เป็น 10 บาท ต่อหุ้น  |
+-----------+----------------------------------------------------------+
| ธันวาคม    | -   จดทะเบียนกับกรมพัฒนาธุรกิจการค้าในชื่อ บริษัท                  |
|           |     กระเบื้องหลังคาตราเพชร จำกัด (มหาชน)                     |
+-----------+----------------------------------------------------------+
| ปี 2548    |                                                          |
+-----------+----------------------------------------------------------+
| มกราคม    | -   ที่ประชุมวิสามัญผู้ถือหุ้นครั้งที่ 1/2548 เมื่อวันที่ 10 มกราคม 2548    |
|           |     มีมติให้ลดมูลค่าหุ้นที่ตราไว้ของหุ้นสามัญจาก 10 บาทต่อหุ้น เป็น 5     |
|           |     บาทต่อหุ้น และให้บริษัทเสนอขายหุ้นเพิ่มทุนจำนวน 40,000,000 หุ้น   |
|           |     ต่อบุคคลในวงจำกัด และ/หรือ ประชาชนทั่วไปในประเทศ           |
|           |     และ/หรือต่างประเทศ                                     |
|           |     และให้บริษัทดำเนินก                                      |
|           | ารเพื่อยื่นคำขอจดทะเบียนหุ้นสามัญดังกล่าวกับตลาดหลักทรัพย์แห่งประเทศไทย |
+-----------+----------------------------------------------------------+
| มีนาคม     | -   เริ่มดำเนินการก่อสร้างโครงการเพิ่มสายการผลิตกระเบื้องคอนกรีต    |
|           |     (CT5) และสายการผลิต กระเบื้อง เจียระไน (NT8)             |
+-----------+----------------------------------------------------------+
| เมษายน    | -   ได้รับกา                                               |
|           | รรับรองระบบมาตรฐานความปลอดภัยและอาชีวอนามัย(OHSAS18001:1999) |
|           |     จาก SGS                                              |
+-----------+----------------------------------------------------------+
| กันยายน    | -   เริ่มผลิตและขายผลิตภัณฑ์สินค้าเจียระไน                        |
|           |                                                          |
|           | -   นำเสนอผลิตภัณฑ์ใหม่ชนิดไม่มีใยหินออกสู่ตลาดภายใต้ตราสินค้าเจียระไน |
|           |     เช่น กระเบื้องมุงหลังคา แผ่นผนัง ไม้ระแนงแบบลบมุม             |
|           |     และไม้เชิงชายแบบลบมุม                                   |
+-----------+----------------------------------------------------------+
| พฤศจิกายน  | -   วันที่ 9 พฤศจิกายน 2548                                  |
|           |     สำนักงานกำกับหลักทรัพย์และตลาดหลักทรัพย์อนุญาตให้รับห           |
|           | ลักทรัพย์ของบริษัทเป็นหลักทรัพย์จดทะเบียนในตลาดหลักทรัพย์แห่งประเทศไทย |
|           |                                                          |
|           | -   วันที่ 16-18 พฤศจิกายน 2548 บริษัทเสนอขายหุ้นสามัญเพิ่มทุนจำนวน  |
|           |     40 ล้านหุ้นให้กับประชาชนทั่วไป                              |
|           |                                                          |
|           | -   วันที่ 29 พฤศจิกายน 2548                                 |
|           |     เริ่มนำหุ้นเข้าซื้อขายในตลาดหลักทรัพย์แห่งประเทศไทย             |
+-----------+----------------------------------------------------------+
| ธันวาคม    | -   ดำเนินการจดทะเบียนเพิ่มทุนกับกรมพัฒนาธุรกิจการค้า              |
+-----------+----------------------------------------------------------+
| ปี 2549    |                                                          |
+-----------+----------------------------------------------------------+
| เ         | -   โครงการสายการผลิตกระเบื้องคอนกรีต (CT5)                  |
| ดือนกันยายน |     เสร็จพร้อมผลิตในเชิงพาณิชย์                                |
+-----------+----------------------------------------------------------+
| เดือนตุลาคม | -   เปิดสถานีแก๊ส NG สำหรับทุกสายการผลิต FC, CT และNT          |
+-----------+----------------------------------------------------------+
| เดือ       | -   ลงนามในสัญญาซื้อขายกระเบื้องสำหรับโครงการบ้านเอื้ออาทร กับ     |
| นพฤศจิกายน |     บริษัท อิตาเลียนไทย ดีเวล็อปเมนต์ จำกัด (มหาชน)              |
+-----------+----------------------------------------------------------+
|           | -   ที่ประชุมคณะกรรมการบริษัท ครั้งที่ 175 เมื่อวันที่ 27 พฤศจิกายน     |
|           |     2549 มีมติดังนี้                                          |
|           |                                                          |
|           | 1.  ยกเลิกคณะกรรมการบริหารตั้งแต่วันที่ 31 ธันวาคม 2549           |
|           |     โดยให้จัดตั้งคณะกรรมการจัดการ                             |
|           |     ที่มีกรรมการผู้จัดการเป็นประธานกรรมการ                      |
|           |     มีรองกรรมการผู้จัดการและผู้ช่วยกรรมการผู้จัดการเป็นกรรมการจัดการ |
|           |     มีผลตั้งแต่วันที่ 1 มกราคม 2550                             |
|           |                                                          |
|           | 2.  อนุมัติให้ นายศักดา มณีรัตนฉัตรชัย                            |
|           |     ลาออกจากการเป็นกรรมการและกรรมการผู้จัดการเนื่องจากเกษียณอายุ |
|           |     ตั้งแต่วันที่ 31 ธันวาคม 2549 และให้แต่งตั้งนายอัศนี ชันทอง        |
|           |     เป็นกรรมการและกรรมการผู้จัดการตั้งแต่วันที่ 1 มกราคม 2550      |
+-----------+----------------------------------------------------------+
| ปี 2550    |                                                          |
+-----------+----------------------------------------------------------+
| เดือนมีนาคม | -   โครงการสายการผลิตไม้ฝา (NT8) เสร็จพร้อมผลิตในเชิงพาณิชย์     |
+-----------+----------------------------------------------------------+
| เด        | -   บริษัทฯ                                                |
| ือนกรกฎาคม |                                                          |
|           |    ได้ตระหนักถึงความจำเป็นในด้านการปรับปรุงระบบเทคโนโลยีสารสนเทศ |
|           |     เพื่อพัฒนาระบบงานและการจัดการให้มีประสิทธิภาพ                |
|           |     โดยการปรับปรุงระบบเทคโนโลยีสารสนเทศทั้งหมดสู่ Enterprise    |
|           |     Resources Planning (ERP) โดยเลือกใช้ระบบซอฟแวร์         |
|           |     (Software) ของ SAP รุ่น ECC6 เข้ามาใช้แทนระบบเดิม         |
|           |     ที่สามารถรองรับความต้องการของบริษัทฯ ได้ในปัจจุบันและอนาคต     |
|           |     โดยมีฟังชั่นการทำงานใหม่ๆ ทำให้การพัฒนาสามารถต่อยอดที่ต่อเนื่อง   |
|           |     มีการจัดเก็บข้อมูลแบบ Real Time และเชื่อมโยงทั้งองค์กร         |
|           |     เพื่อการตัดสินใจในการบริหารจัดการที่รวดเร็วและแม่นยำมากขึ้น      |
|           |     โดยระบบใหม่เริ่มดำเนินงานในวันที่ 2 มกราคม 2551             |
+-----------+----------------------------------------------------------+
| เ         | -   ที่ประชุมวิสามัญผู้ถือหุ้น ครั้งที่ 1/2550 เมื่อวันที่ 21 สิงหาคม 2550   |
| ดือนกันยายน |     มีมติอนุมัติให้ทำการเปลี่ยนแปลงมูลค่าหุ้นที่ตราไว้ของบริษัทฯ          |
|           |     จากมูลค่าหุ้นละ 5.00 บาท เป็นมูลค่าหุ้นละ 1.00 บาท            |
|           |     ซึ่งทำให้ทุนจดทะเบียนจำนวน 1,000,000,000.- บาท            |
|           |     (หนึ่งพันล้านบาท) แบ่งออกเป็นหุ้นสามัญ 200,000,000 หุ้น         |
|           |     (สองร้อยล้านหุ้น) มูลค่าหุ้นละ 5.00 บาท (ห้าบาท)              |
|           |     เปลี่ยนแปลงใหม่เป็นทุนจดทะเบียน 1,000,000,000.- บาท        |
|           |     (หนึ่งพันล้านบาท) แบ่งออกเป็นหุ้นสามัญ 1,000,000,000 หุ้น       |
|           |     (หนึ่งพันล้านหุ้น) มูลค่าหุ้นละ1.00 บาท (หนึ่งบาท)               |
|           |     และได้ดำเนินการจดทะเบียนแก้ไขหนังสือบริคณห์สนธิข้อ 4           |
|           |     เรียบร้อยแล้ว เมื่อวันที่ 4 กันยายน 2550                      |
+-----------+----------------------------------------------------------+

2.2 ภาพรวมการประกอบธุรกิจของบริษัท

บริษัทฯ
ประกอบธุรกิจหลักคือการผลิตกระเบื้องหลังคาเพื่อจัดจำหน่ายให้แก่ตัวแทนผู้จัดจำหน่ายทั้งในประเทศและต่างประเทศ
รวมถึงผู้ประกอบการเจ้าของโครงการพัฒนาอสังหาริมทรัพย์ประเภทบ้านที่อยู่อาศัย นอกจากนี้
บริษัทฯ ยังเป็นตัวแทนจำหน่ายอุปกรณ์เสริมต่างๆ (Accessories)
ที่เกี่ยวเนื่องกับกระเบื้องหลังคา
ตลอดจนให้บริการเกี่ยวกับการใช้งานและการติดตั้งกระเบื้องหลังคา ทั้งนี้ ผลิตภัณฑ์หลักของบริษัทฯ
สามารถแบ่งออกเป็น 5 ประเภท คือ กระเบื้องไฟเบอร์ซีเมนต์ (Fiber Cement Tile)
กระเบื้องคอนกรีต (Concrete Tile) ผลิตภัณฑ์เจียระไน (Jearanai Product)
ไม้ฝาสังเคราะห์ (Siding Board) และอุปกรณ์เสริมสำหรับมุงหลังคา

  บริษัทฯ ได้รับการรับรองมาตรฐานอุตสาหกรรม ดังนี้

-   ISO 9001:2000 ระบบการบริหารคุณภาพทั้งในระบบส่วนโรงงานและส่วนสำนักงาน จาก
    SGS

-   มาตรฐานผลิตภัณฑ์อุตสาหกรรม (มอก.)
    จากสำนักงานมาตรฐานผลิตภัณฑ์กระทรวงอุตสาหกรรม

-   OHSAS18001:1999 ระบบการจัดการทางด้านชีวะอนามัยและความปลอดภัย จาก SGS

-   ISO 14000 ระบบการจัดการสิ่งแวดล้อม อยู่ในช่วงที่บริษัทฯ เริ่มดำเนินการ

-   ได้รับไทยแลนด์แบรนด์ กรมส่งเสริมการส่งออก กระทรวงพาณิชย์

ปัจจุบัน บริษัทฯ ไม่มีบริษัทย่อย และ/หรือบริษัทร่วม

2.3 โครงสร้างรายได้

บริษัทฯ เป็นผู้ผลิตและจำหน่ายผลิตภัณฑ์หลังคา ไม้ฝา รวมถึงอุปกรณ์ประกอบหลังคา
ภายใต้เครื่องหมายการค้าตราเพชร ตราหลังคา ตราอดามัส (Adamas) และตราเจียระไน
โดยมีโรงงานที่ใช้ในการผลิตหนึ่งแห่งในจังหวัดสระบุรีบนพื้นที่กว่า 147 ไร่
โดยผลิตภัณฑ์แบ่งออกเป็น 5 ประเภท ได้แก่

-   กลุ่มกระเบื้องหลังคาไฟเบอร์ซีเมนต์ (Fiber Cement Tile) ได้แก่ กระเบื้องลอนคู่
    (Roman Tile) กระเบื้องลอนเล็ก (Small Corrugated Tile) กระเบื้องแผ่นเรียบ
    (Flat Sheet) และครอบกระเบื้อง (Fiber Cement Ridge) ในปี 2549 : 2550
    มีอัตราส่วนขายต่อยอดขายรวมเท่ากับ 68% : 71% ตามลำดับ

-   กลุ่มกระเบื้องคอนกรีต (Concrete Tile) ได้แก่ กระเบื้องคอนกรีตรูปลอนโค้ง (Gran
    Onda) กระเบื้องคอนกรีตแบบเรียบ (Adamas) และครอบกระเบื้อง (Concrete Ridge)
    ในปี 2549 : 2550 มีอัตราส่วนขายต่อยอดขายรวมเท่ากัน 16% : 12% ตามลำดับ

-   กลุ่มกระเบื้องหลังคาเจียระไน ( Jearanai Tile) ได้แก่ กระเบื้องหลังคา(Shingle
    Roof) แผ่นผนัง (Jearanai Board) ไม้บัว (Jearanai Mold) ไม้ระแนง (Jearanai
    Lath) และไม้เชิงชาย (Jearanai Eaves) ในปี 2549 : 2550
    มีอัตราส่วนขายต่อยอดขายรวมเท่ากับ 0.4% : 1% ตามลำดับ

-   กลุ่มผลิตภัณฑ์ไม้ฝา (Siding) ได้แก่ ไม้ฝา (Siding Board) ไม้ระแนง (Lath)
    และไม้เชิงชาย (Eaves) ในปี 2549 : 2550 มีอัตราส่วนขายต่อยอดขายรวมเท่ากับ 14%
    : 14% ตามลำดับ

-   อุปกรณ์เสริมอื่นๆ (Accessories) ได้แก่ สีทาปูนทราย (Paint) แผ่นปิดชายกันนก (Bird
    Guard) และแผ่นสะท้อนความร้อน (Foil) เป็นต้น ในปี 2549 : 2550
    มีอัตราส่วนขายต่อยอดขายรวมเท่ากับ 2% : 2% ตามลำดับ